CELEX: 62021TN0524
Language: fi
Date: 2021-08-27 00:00:00
Title: Asia T-524/21: Kanne 27.8.2021 – Saure v. komissio

11.10.2021   
            
            
               FI
            
            
               Euroopan unionin virallinen lehti
            
            
               C 412/28
            
         
      Kanne 27.8.2021 – Saure v. komissio
      (Asia T-524/21)
      (2021/C 412/31)
      Oikeudenkäyntikieli: saksa
      
         Asianosaiset
      
      
         Kantaja: Hans Wilhelm Saure (Berliini, Saksa) (edustaja: asianajaja C. Partsch)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan komission 13.7.2021 tekemän päätöksen, jolla hylättiin kantajan hakemus saada tutustua komission asiakirjoihin kopioimalla kokonaisuudessaan komission ja yhtiön AstraZeneca plc ja tämän tytäryhtiöiden sekä komission ja Saksan liittokanslerin tai liittotasavallan terveysministeriön välillä käyty viestintä, joka koskee yhtiötä AstraZeneca plc tai sen tytäryhtiöitä, kulloinkin 1.4.2020 alkaen, ja erityisesti AstraZeneca plc:n tarjoamien Covid-19 -rokotteiden määrää ja niiden toimitusaikoja
               
            
                  —
               
               
                  velvoittamaan komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1)
               
               
                  Ensimmäinen kanneperuste: Kantajalla on oikeus saada tutustua menettelyn kohteena oleviin Euroopan komission asiakirjoihin asetuksen (EY) N:o 1049/2001 (1) 2 artiklan 1 kohdan mukaisesti. Komission hylkäämispäätöksellä rikotaan tätä säännöstä.
               
            
                  2)
               
               
                  Toinen kanneperuste: Asetuksen (EY) N:o 1049/2001 4 artiklan 2 kohdan toinen luetelmakohta ei ole kantajan tutustumisoikeuden esteenä. Tämä poissulkemisperuste on ajallisesti rajoitettu ja pätee vain vireillä olevissa oikeudenkäynneissä ja neuvotteluissa. Belgiassa AstraZenecaa vastaan numerolla 2021/48/C vireillä oleva menettely koskee täysin muuta asiasisältöä ja se on jo päätetty 18.6.2021 annetulla tuomiolla. Menettelyllisen yhdenvertaisuuden periaatteen ja hyvän oikeudenkäytön periaatteen loukkaamisen edellytykset eivät myöskään täyty, koska kaikki mahdollisesti kyseessä olevat menettelyt on jo päätetty.
               
            
         (1)  Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annettu Euroopan parlamentin ja neuvoston asetus (EY) N:o 1049/2001 (EYVL 2001, L 145, s. 43).